b'\n_START_ARTICLE_\nChicago at Carnegie Hall\n_START_SECTION_\nOzadje\n_START_PARAGRAPH_\nMed promocijsko turnejo Chicago III, je skupina en teden aprila 1971 koncertirala v Carnegie Hall in posnela vse svoje tamkaj\xc5\xa1nje koncerte. Rezultat je bil \xc4\x8detvorni album skupine, znan tudi pod imenom Chicago IV. Walter Parazaider je pisatelju Williamu Jamesu Ruhlmannu dejal, da je bil glavni razlog zaradi katerega je nastal album v \xc5\xbeivo Carnegie Hall, da so Chicago bili prva rock skupina, ki je za cel teden razprodala Carnegie Hall._NEWLINE_Pri zalo\xc5\xbebi so bili zelo skepti\xc4\x8dni glede izdaje \xc4\x8detvornega albuma, zato so, podobno kot pri albumu Chicago Transit Authority zmanj\xc5\xa1ali avtorske honorarje. Skupina je izdala album oktobra z me\xc5\xa1animi reakcijami. Album se je sicer dobro prodajal in v ZDA dosegel 3. mesto Billboard 200 (v Zdru\xc5\xbeenem kraljestvu se ni uvrstil na lestvico), vendar so kritiki ocenili album kot predolg in celo popustljiv z vklju\xc4\x8ditvijo ugla\xc5\xa1evanj._NEWLINE_Glede albuma so \xc4\x8dlani skupine ostali na razli\xc4\x8dnih bregovih. Robert Lamm in Walter Parazaider sta Ruhlmannu zagovarjala album, James Pankow in Peter Cetera pa nista bila navdu\xc5\xa1ena nad rezultatom. Pankow je Ruhlmannu dejal: \xc2\xbbSovra\xc5\xbeim ga. ... Akustika v Carnegie Hall ni bila nikoli mi\xc5\xa1ljena za ozvo\xc4\x8deno glasbo, ...zvok ozvo\xc4\x8denih trobil zveni kot kazoo.\xc2\xab Lee Loughnane je dejal, da \xc4\x8deprav misli, da je album dober, je veliko stvari, ki mu niso bile v\xc5\xa1e\xc4\x8d in je menil, da album ne bi smel biti izdan._NEWLINE_V priznanje rekorda razprodanosti Carnegie Hall, je skupina prejela nagrado Billboard 1972 Trendsetter. Kljub slabi kvaliteti, je album, po podatkih Williama Jamesa Ruhlmanna, postal "verjetno" najbolje prodajan set rock izvajalca, vse do izdaje seta Live/1975-85, ki ga je leta 1986 izdala skupina Bruce Springsteen & The E-Street Band._NEWLINE_Leta 2005 je bil album remasteriziran in je ponovno iz\xc5\xa1el na treh zgo\xc5\xa1\xc4\x8denkah pri zalo\xc5\xbebi Rhino Records s precej izbolj\xc5\xa1ano kvaliteto zvoka in dodatno zgo\xc5\xa1\xc4\x8denko osmih alternativnih skladb, ki niso prvotno iz\xc5\xa1le ter s skoraj vsemi originalnimi posterji.\n_START_SECTION_\nNaslovnica in izdaja\n_START_PARAGRAPH_\nOriginalna LP izdaja seta je vsebovala dva velika posterja skupine, poster zunanjosti dvorane Carnegie Hall in knji\xc5\xbeico, ki je vsebovala fotografije \xc4\x8dlanov skupine med koncertom in spored ameri\xc5\xa1ke turneje 1971. Uradna spletna stran skupine je naslovnico albuma opisala kot \xc2\xbbbelo plo\xc5\xa1\xc4\x8dico\xc2\xab.'